ტრენინგი სტუდენტებისთვის
2010-05-04 00:00 (Asia/Dubai)
სამშაბათს, 4 მაისს 14:30 საათზე სტუდენტებისათვის ჩატარდება ტრენინგი შემდეგ საკითხებზე:
1. მართებული რეზიუმეს(CV) შედგენა;
2. სამოტივაციო წერილისა და რეკომენდაციის შედგენა;
3. დამსაქმებელთან გასაუბრებისათვის მომზადება.

მისამართი: ილიას სახელმწიფო უნივერსიტეტი, ჭავჭავაძის 32, №101 აუდიტორია.

ბიზნეს- ქეისები იწყება
2010-05-04 13:17
ილიას სახელმწიფო უნივსერსიტეტის ბიზნესისა და სამართლის ფაკულტეტი იწყებს სტუდენტურ ბიზნეს-ქეისებს. ჩატარების ადგილი ”უნიფუდი” ჩოლოყაშვილის 3, I სართული.

I ტური – სამშაბათი; 4 მაისი, 18 საათი, ოთხშაბათი; 5 მაისი, 18 საათი
II ტური – პარასკევი; 7 მაისი, 18 საათი
III ტური – სამშაბათი; 11 მაისი, 18 საათი.

მონაწილეებს ვთხოვთ დააზუსტონ მონაწილეობის დღე მიმაგრებულ დოკუმენტში.
დასწრება თავისუფალია.

საინფორმაციო სესია
2010-05-04 22:42
2010 წლის მარტში, პროგრამა კავკასიის შვეიცარიული აკადემიური ქსელის ფარგლებში გამოცხადდა საგრანტო კონკურსი სამეცნიერო პროექტებზე: http://www.ascn.ch/en/research/call-for-georgia.html
აღნიშნულთან დაკავშირებით, ამა წლის 12 მაისს, პროგრამა აწყობს საინფორმაციო სესიას იმ პირთათვის, რომლებიც საგრანტო კონკურსის პოტენციური მონაწილეები არიან. ღონისძიებაში მონაწილეობა შეუძლია საქართველოს ყველა უმაღლესი საგანმანათლებლო დაწესებულების წარმომადგენელს, რომელიც აპირებს პროექტის წარდგენას კონკურსში მონაწილეობისთვის.
დეტალური ინფორმაცია იხილეთ პროგრამის ვებ გვერდზე:
http://www.ascn.ch/en/capacity_building/Proposal-Writing.html
www.ascn.ch
ინფორმაციის მისაღებად შეგიძლიათ ასევე დაუკავშირდეთ:

თიკო ქადაგიშვილი- პროგრამის ასისტენტი:
tiko_kadagishvili@iliauni.edu.ge, +995 77 55 33 16
დენის დაფლონი- პროგრამის კოორდინატორი:
denis.dafflon@unifr.ch, + 41 79 303 43 44.

სამაგისტრო პროგრამის - ”ინფორმაციის მენეჯმენტი”- პრეზენტაცია
2010-05-05 00:00
პარასკევს, 7 მაისს, 17 საათზე A კორპუსის 101 – ე აუდიტორიაში გაიმართება სამაგისტრო პროგრამის “ინფორმაციის მენეჯმენტი” საკონსულტაციო შეხვედრა. მომხსენებელი ნათია გაბრიჩიძე.

უნიკინო 7 მაისს: ”კაკუნი სამოთხის კარზე”
2010-05-05 12:53
პარასკევს, 7 მაისს, უნიკინოში ნაჩვენები იქნება მარტინ იანის ფილმი ”კაკუნი სამოთხის კარზე”. დასაწყისი 18.00 საათზე, A კორპუსი (ჭავჭავაძის 32), აუდიტორია 101. დასწრება თავისუფალია.

სემინარი: ლეგალობის, ლეგიტიმურობისა და ნდობის პრობლემები
2010-05-05 18:20
10, 11, 12 მაისს, 18:30 საათზე, ილიას სახელმწიფო უნივერსიტეტში შვეიცარიის ფრიბურგის უნივერსიტეტის პროფესორი, ქრისტიან ჯორდანო გამართავს სემინარებს თემაზე: ლეგალობის, ლეგიტიმურობისა და ნდობის პრობლემები არშემდგარ სახელმწიფოებში.
მისამართი: ჭავჭვაძის გამზირი №32, აუდიტორია 101.

უნიკინო 14 მაისს: ”კოდი უცნობია”
2010-05-10 00:00
პარასკევს, 14 მაისს, 18.00 საათზე, უნიკინო წარმოგიდგენთ მიხაელ ჰანეკეს ფილმს ”კოდი უცნობია”, ჯულიეტ ბინოშის მონაწილეობით. მისამართი: ი.ჭავჭავაძის გამზ. 32, A კორპუსი, 101 აუდიტორია.

კონფერენცია ”წარმატების ფორმულა 2010”
2010-05-10 12:00
16 მაისს, 12:00 საათზე ილიას სახელმწიფო უნივერსიტეტში (A კორპუსი, 101-ე აუდიტორია; მისამართი: ი. ჭავჭავაძის #32) გაიმართება კონფერენცია თემაზე: ”წარმატების ფორმულა 2010”.
ღონისძიების ორგანიზატორია ილიას სახელმწიფო უნივერსიტეტის ჟურნალისტიკის სპეციალობის სტუდენტთა მიერ დაარსებული გაზეთი ”პირველის” შემოქმედებითი ჯგუფი.
მოხსენებას წაიკითხავენ წარმატებული და ცნობილი ადამიანები. კონფერენცია ”წარმატების ფორმულა 2010” არის საგანმანათლებლო პროექტი, რომელიც შემუშავებულია ილიას სახელმწიფო უნივერსიტეტის სტუდენტთა გაზეთ ”პირველის” მიერ. პროექტი მოიცავს სემინარებს და ღია სადისკუსიო ფორმატს. გაზეთი ”პირველი”, რომელიც შექმნილია მომავალი ჟურნალისტების მიერ, სტუდენტებს საშუალებას მისცემს, აღმოაჩინონ საინტერესო სიახლეები და მიიღონ ობიექტური ინფორმაცია.
კონფერენციაზე დამსწრეთა რაოდენობა შეზღუდულია. რეგისტრაციისთვის საკონტაქტო ინფორმაცია გამოაგზავნეთ შემდეგ მისამართზე: ilias.pirveli@gmail.com

ჟურნალ ”ლიბერალის” პრეზენტაცია
2010-05-13 11:23
13 მაისს 17.00 საათზე წიგნის მაღაზია ”ლიგამუსში” გაიმართება ჟურნალ ”ლიბერალის” პრეზენტაცია სტუდენტებისათვის.

”ძველი თბილისის ახალი სიცოცხლე”
2010-05-13 17:49
პარასკევს, 14 მაისს, 16:00 საათზე ილიას სახელმწიფო უნივერსიტეტში (A კორპუსი, 101-ე აუდიტორია; მის: ი. ჭავჭავაძის #32) გაიმართება პრეზენტაცია თემაზე: ”ძველი თბილისის ახალი სიცოცხლე”.
შეხვედრის მიზანია, ქ. თბილისის მერიის პროექტის ”ძველი თბილისის ახალი სიცოცხლე” პოპულარიზაცია. ღონისძიების ორგანიზატორები არიან: ილიას სახელმწიფო უნივერსიტეტის მომავალ ეკონომისტთა კლუბი (FESC), ტურიზმის სტუდენტური კლუბი და საქართველოს მენაშენეთა ასოციაცია. ილიას სახელმწიფო უნივერსიტეტის ტურიზმისა და ეკონომიკის სპეციალობის სტუდენტების ინიციატივა ემსახურება საზოგადოებისთვის სწორი ინფორმაციის მიწოდებას მერიის პროექტის ”ძველი თბილისის ახალი სიცოცხლე” შესახებ.

სპორტის ფაკულტეტის ღონისძიება
2010-05-14 13:00
21 მაისის 15.00 საათზე, ავსტრიული ბიბლიოთეკის 105 -ე აუდიტორიაში, სპორტის ფაკულტეტი და სპორტისა და ახალგაზრდობის დეპარტამენტი გეგმავს ერთობრივ ღონისძიებას. ღონისძიებაზე, სპორტის ფედერაციების წარმომადგენლებთან ერთად, განიხილება სპეციალურ მომზადებაში სპორტულ ტურში მონაწილე აბიტურიენტთა შეფასების, მიმღები და სააპელაციო კომისიების დაკომპლექტებისა და სხვა საკითხები.
შეხვედრის მიზანია სპორტული ტურის ორგანიზებული და შეუფერხებელი ჩატარებისათვის პრევენციული ღონისძიებების გატარება.

ახალი სამაგისტრო პროგრამების პრეზენტაცია
2010-05-15 00:19
ორშაბათს, 17 მაისს, 17.00 საათზე, A კორპუსის 101-ე აუდიტორიაში, გაიმართება ახალი სამაგისტრო პროგრამების -ქრისტიანული თეოლოგია, შუა საუკუნეების კვლევები, პოლიტიკის ანთროპოლოგია – პრეზენტაცია, რომელსაც ჩაატარებენ პროფ. გიგა ზედანია, პროფ. ნინო დობორჯგინიძე და ასისტენტ-პროფესორი კახაბერ კურტანიძე .

ქრისტიანული თეოლოგია
პროგრამა თეოლოგიის მეცნიერების მკვლევარს ამზადებს. სტუდენტები შეისწავლიან ქრისტიანობის და ზოგადად რელიგიის როლს თანამედროვე მსოფლიოში, რელიგიური ერთობების და ინდივიდების სოციალურ და სამოქალაქო როლს, განსაკუთრებით ლიბერალურ პლურალისტურ საზოგადოებებში, იკვლევენ თეოლოგიის კავშირს ადამიანურ ღირებულებებსა და საზოგადოების აღმშენებლობას შორის, რელიგიის ადგილს და მიმართებას ისეთ საჯარო ფენომენებთან, როგორებიცაა მულტიკულტურულობა, რელიგიურ დისკრიმინაცია და სახელმწიფო განათლების სისტემაში რელიგიის სწავლება.
შუა საუკუნეების კვლევები
პროგრამა მაგისტრანტებს შუა საუკუნეების ეპოქის სიღრმისეული შესწავლის შესაძლებლობას აძლევს. პროგრამა ინტერდისციპლინურია და მიზნად ისახავს მედიევისტიკაში მაღალკვალიფიციური კადრის მომზადებას. სტუდენტები შეისწავლიან ქართული და ევროპული შუა საუკუნეების ისტორიას, შუა საუკუნეების ფილოსოფიას, თეოლოგიას, ამ ეპოქის ლიტერატურის, ენისა და ხელოვნების ისტორიას, გაიაზრებენ და იკვლევენ შუა საუკუნეების კულტურულ მემკვიდრეობას საერთო-რეგიონულ კონტექსტში.

პოლიტიკის ანთროპოლოგია
პროგრამა მაგისტრანტებს პოლიტიკის ანთროპოლოგიის შესწავლას სთავაზობს. ძალაუფლების ფორმირება, ძალაუფლებისა და კულტურის, ძალაუფლებისა და რელიგიის ურთიერთმიმართება პროგრამით გათვალისწინებული ძირითადი კონცენტრაციებია. სტუდენტები დაეუფლებიან კროს-კულტურული, სოციოლოგიური კვლევის ტრადიცულ, ასევე უახლეს მეთოდებს და გამოიმუშავებენ კვლევის ჩვევებს, რაც მაგისტრანტს კვლევის დამოუკიდებლად დაგეგმვისა და განხორციელების საშუალებას მისცემს.

მემორანდუმი რუსთაველის თეატრთან
2010-05-17 17:11
18 მაისს, 16.00 საათზე რუსთაველის თეატრსა და ილიას უნივერსიტეტს შორის დაიდება თანამშრომლობის მემორანდუმი (მისამართი: ჭავჭავაძის 32, A 101 აუდიტორია).
მემორანდუმის მიზანია სტუდენტების ჩართვა თეატრალურ ცხოვრებაში, მათთვის თეატრში მიმდინარე ადმინისტრაციული თუ ტექნიკური პროცესების შესახებ გამოცდილების გაზიარება. მემორანდუმს ხელს მოაწერენ: თეატრის მმართველი ბატონი ზაალ ჩიქობავა და უნივერსიტეტის რექტორი, პროფესორი ბატონი გიგი თევზაძე.
მემორანდუმის ფარგლებში რუსთაველის თეატრი ილიას უნივერსიტეტის სტუდენტებს სთავაზობს 50%–იან ფასდაკლებას ბილეთებზე და რაც მთავარია, სტუდენტები მომდევნო სასწავლო წლის განმავლობაში სტაჟირებას გაივლიან რუსთაველის თეატრში.

უნიკინო 21 მაისს: 'რკინის ჯავშანი'
2010-05-17 19:21
პარასკევს, 21 მაისს, 18.00 საათზე, უნიკინოში ნაჩვენები იქნება სტენლი კუბრიკის ფილმი ”რკინის ჯავშანი”. მონაწილეობენ: მეთიუ მოდინი, რ.ლი ერმი, ერლის ჰოვარდი, ადამ ბოლდუინი.
ჩვენება გაიმართება ილიას სახელმწიფო უნივერსიტეტის A კორპუსი (ჭავჭავაძის 32), აუდიტორია 101.

დებატები 19 მაისს: ეკატერინე ტყეშელაშვილი
2010-05-18 00:00
დებატები საჯარო პოლიტიკაზე. – ოთხშაბათს 19 მაისს, 18.00 საათზე ილიას სახელმწიფო უნივერსიტეტის ა კორპუსის 101 აუდიტორიაში (ი.ჭავჭავაძის გამზ. 32) დებატების სტუმარი იქნება საქართველოს უშიშროების საბჭოს მდივანი ეკატერინე ტყეშელაშვილი. საუბრის თემაა – საქართველოს უსაფრთხოების პოლიტიკა. დასწრება თავისუფალია.

სპორტის ფაკულტეტის სამეცნიერო კონფერენცია
2010-05-18 16:32
19 მაისს, 14:00 საათზე, (ავსტრიული ბიბლიოთეკის საკონფერენციო დარბაზში; მის: ქ. ჩოლოყაშვილის 3/5) ილიას სახელმწიფო უნივერსიტეტის სპორტის ფაკულტეტი მართავს ყოველწლიურ სტუდენტთა სამეცნიერო კონფერენციას.
კონფერენციის მიზანია სპორტის მეცნიერების განვითარებისათვის შესაფერისი პირობების შექმნა, საგანმანათლებლო პროგრამაში მეცნიერულ კვლევებზე დაფუძნებული სწავლის პრინციპის რეალიზება, პროფესორ-მასწავლებელთა და სტუდენტთა სამეცნიერო-კვლევითი საქმიანობის წახალისება. კონფერენცია ხელს შეუწყობს ცოდნისა და გამოცდილების გაზიარებას, აქტიური და ინიციატივიანი სტუდენტების წარმოჩენას.
კონფერენციაში მონაწილეობას მიიღებენ სტუდენტები, რომლებიც სპორტული სპეციალიზაციების სამეცნიერო- პრაქტიკუკლ საკითხებს მიმოიხილავენ და ფაკულტეტის თანამშრომლები, რომელებიც უხელმძღვანელებენ კონფერენციაში მონაწილე სტუდენტებს. წარმოდგენილი იქნება სპორტის მიმართულებით განხორციელებული სამეცნიერო-კვლევითი მუშაობის ამსახველი მასალა.

შედარებითი ლიტერატურის მორიგი საღამო
2010-05-18 23:41
შედარებითი ლიტერატურის ინსტიტუტი გიწვევთ შედარებითი ლიტერატურის მორიგ საღამოზე, ოთხშაბათს, 19 მაისს, 6 საათზე, კაფე ლიგამუსში, ჭავჭავაძის 32.

პროფესორი ეკა ჭყოიძე წაიკითხავს მოხსენებას: “ჰაგიოგრაფია, როგორც შუა საუკუნეების ბიოგრაფიული პროზა (ქართული და ბიზანტიური ტექსტების მაგალითზე)”.

ბავშვთა საერთაშორისო დღისადმი მიძღვნილი შეხვედრა
2010-05-20 00:00
22 მაისს, 11:00 საათზე, ილიას სახელმწიფო უნივერსიტეტში (A კორპუსი, 101-ე აუდიტორია) გაიმართება ბავშვთა დაცვის საერთაშორისო დღისადმი მიძღვნილი შეხვედრა, სადაც განიხილება ბავშვთა საკითხები სამთავრობო, არასამთავრობო და საგანმანათლებლო დონეზე. მოხსენებებს გააკეთებენ ილიას სახელმწიფო უნივერსიტეტის პროფესორ-მასწავლებლები და მოწვეული სტუმრები საკანონმდებლო ორგანოდან, გაეროდან და არასამთავრობო ორგანიზაციებიდან.

საჯარო ლექცია: ადამიანებთან მუშაობის მნიშვნელობა
2010-05-20 13:11
პარასკევს, 21 მაისს, 15:00 საათზე ილიას სახელმწიფო უნივერსიტეტში (ენციკლოპედიის კორპუსი, მე-5 სართული, 505-ე აუდიტორია, მის.: ქ. ჩოლოყაშვილის ქუჩა 3/5) გაიმართება კანადელი პროფესორის Dr. Alistair J.Bath, Memorial (University, Canada) ლექცია თემაზე: ”Working with people toward effective conservation” ანუ ”ადამიანებთან მუშაობის მნიშვნელობა გარემოს შენარჩუნების ეფექტურობისთვის”.

”ლიგამუსელები” საერთაშორისო ტურნირზე
2010-05-21 00:00
19-21 მაისს სპორტკომპლექს ”ოლიმპიკზე” საქართველოს წყალბურთის ეროვნული ნაკრები, რომლის უმრავლესობა კლუბ ”ლიგამუსის” წევრები არიან, წყალბურთის საერთაშორისო ტურნირზე იასპარეზებს და ”თბილისის თასისთვის” იბრძოლებს. თქვენი მხარდაჭერა და გულშემატკივრობა მათ ძალიან სჭირდებათ. იმისთვის, რომ დავამარცხოთ ინგლისის, უკრაინის, ბელორუსიის გუნდები, ყველამ ერთად ვუქომაგოთ ჩვენს ნაკრებს. გელოდებით ყველას ქ.ჩოლოყაშვილის #5-ში (ისანში, ყოფილი 5 დეკემბრის ქუჩა), სპორტკომპლექს ”ოლიმპიკზე” : 19 მაისს – 17:00 სთ-ზე; 20 მაისს – 18:00 სთ-ზე; 21 მაისს – 18:00 სთ-ზე.

ტრენინგი ბაზების გამოყენებაში
2010-05-21 12:00
ტარდება ტრენინგი ISI Web of Knowledge-ის ბაზების გამოყენებაში. ტრენინგს ჩაატარებს: დევიდ ჰორკი, კორპორაცია THOMSON REUTERS-ის წარმომადგენელი. სამუშაო ენა: ინგლისური.
დრო: 24 მაისი, 12:30 – 14:00 საათი. ადგილი: ილიას სახელმწიფო უნივერსიტეტი, ჭავჭავაძის გამზირი #32, პირველი სართული, ოთახი #101.

დასაქმების ფორუმი სტუდენტთათვის
2010-05-21 16:25
2010 წლის 25 მაისს, 12:00, შერატონ მეტეხი პალასში გაიმართება დასაქმების ფორუმი, რომლის მიზანია კურსდამთავრებულებისა და დამამთავრებელი კურსის სტუდენტების ჩართვა ახალ პროფესიულ აქტივობებში. ამავდროულად ფორუმი ითვალისწინებს და ეხმარება როგორც ქართულ, ასევე საერთაშორისო კომპანიებს ახალი თაობების აღმოჩენაში.
ღონისძიების ორგანიზატორია დასაქმების სააგენტო “ეიჩ-არი”, ხოლო გენერალური სპონსორი საქართველოს ლატარიის კომპანია. აღსანიშნავია, რომ ფორუმში მონაწილეობას იღებს ოცდაორი კომპანია და შვიდი წამყვანი უნივერსიტეტი.
კომპანიები წარმოდგენილნი იქნებიან კადრების შერჩევის სპეციალისტებისა და ხელმძღვანელების სახით, რომლებიც სტუდენტებს თვითრეალიზების საშუალებას მისცემენ. დასაქმების ფორუმი გაგრძელდება ოთხი საათი.
რეგისტრაციისათვის მობრძანდით სტუდენტურ სერვის ცენტრში C 220 ან დაგვიკავშირდით ელფოსტით: careers@iliauni.edu.ge

ილიას უნივერსიტეტის თეატრის გახსნა
2010-05-21 16:28
”ილიას უნივერსიტეტის თეატრი” (ყოფილი ”ვაკის თეატრალური სარდაფი”) 22 მაისს, თეატრის გახსნის დღეს, 20:00 საათზე გთავაზობთ ორიგინალურ წარმოდგენას, ხარმსის ნოველების მიხედვით, რომელიც გაიმართება თეატრის ფოიეში, დასწრება უფასოა.

აუტიზმის ცენტრის პრეზენტაცია
2010-05-21 16:36
22 მაისს, 16:00 საათზე ილიას სახელმწიფო უნივერსიტეტში (A კორპუსი, 101-ე აუდიტორია; მის:ი.ჭავჭავაძის 32) ”აუტიზმის ცენტრის” პრეზენტაცია გაიმართება.
”აუტიზმის ცენტრი” შეიქმნა 2010 წლის 12 მაისს ილიას სახელმწიფო უნივერსიტეტის ბაზაზე ”საქართველოს აუტიზმის ასოციაციის” მიერ. ცენტრი მიზნად ისახავს 3-დან 6 წლამდე აუტისტური სპექტრის მოშლილობის მქონე ბავშვთა ფსიქო-სოციოლოგიურ აბილიტაციას ABA-ს (გამოყენებითი ქცევის ანალიზი) მეთოდით ფსიქოლოგიური ტრენინგების მეშვეობით.
”აუტიზმის ცენტრი” უზრუნველყოფს ილიას სახელმწიფო უნივერსიტეტის ფსიქოლოგიის ფაკულტეტის სტუდენტებისთვის ABA-ს მეთოდის სწავლებას და ქმნის ბაზას მათი სასწავლო პრაქტიკისათვის.

საერთაშორისო ტურნირი წყალბურთში
2010-05-21 16:39
22-23 მაისი სპორტ-კომპლექს “ლაგუნა ვერეზე” გაიმართება საერთაშორისო ტურნირი ”ზუკას თასი 2010”. ტურნირში მონაწილეობენ საქართველოს, ბელორუსიის და ჩერნოგორიის ეროვნული ნაკრებები. ასევე საქართველოს 5 ძლიერი გუნდი მათ შორის ილიას სახელმწიფო უნივერსიტეტის გუნდი ”ლიგამუსი”.
დასაწყისი 12:00 საათზე. ტურნირზე დასწრება ნებისმიერ მსურველს შეუძლია.

კონფერენცია ”გვახსოვდეს საინგილო”
2010-05-24 11:06
25 მაისს, 17:00 საათზე, ილიას სახელმწიფო უნივერსიტეტში (A კორპუსი, 101-ე აუდიტორია; მის.: ი. ჭავჭავაძის #32) გაიმართება კონფერენცია სახელწოდებით ”გვახსოვდეს საინგილო”.
კონფერენციაზე განიხილება საინგილოში განათლებისა და კულტურის სფეროებში არსებული პრობლემები.
მოხსენებით გამოვლენ ილიას სახელმწიფო უნივერსიტეტის პროფესორები: კონსტანტინე ჟღენტი და სიმონ ჯანაშია, საქართველოს განათლებისა და მეცნიერების სამინისტროს წარმომადგენელი ქალბატონი რუსუდან ჭანტურია, დიასპორის სამინსტროს ცენტრალური აპარატის წარმომადგენელი ბატონი თემურ ტარტარაშვილი. საინგილოს კულტურული და ისტორიული ძეგლების მდგომარების შესახებ ანალიზს წარმოადგენენ საქართველო ხელნაწერთა ინსტიტუტის დირექტორი ბატონი ბუბა კუდავა და ივ. ჯავახიშვილი სახელობის თბილისის სახელმწიფო უნივერსიტეტის პროფესორი, ისტორიკოსი ბონდო კუპატაძე.

უნიკინო 28 მაისს: ”ზედმეტად ლამაზი შენთვის”
2010-05-24 12:43
პარასკევს, 28 მაისს, 18.00 საათზე უნიკინოში ნაჩვენები იქნება ბერნარ ბლიეს ფილმი ”ზედმეტად ლამაზი შენთვის” (1989). მონაწილეობენ ჟერარ დეპარდიე, კაროლ ბუკე, ჟოზენ ბალასკო.
ჩვენება გაიმართება ილიას სახელმწიფო უნივერსიტეტის A კორპუსში (ჭავჭავაძის 32), აუდიტორია 101.

ტემპუსის საინფორმაციო სემინარი
2010-05-24 17:18
პარასკევს, 28 მაისს, 17:00 საათზე ილიას სახელმწიფო უნივერსიტეტი (ენციკლოპედიის შენობა – G კორპუსი, მე-5 სართული, საკონფერენციო ოთახი; უმასპინძლებს საინფორმაციო სემინარს კვალიფიკაციების ჩარჩოს შესახებ.
უმაღლესი განათლების რეფორმის ექსპერტი ქეთევან გურჩიანი ისაუბრებს კვალფიკაციების ჩარჩოს მნიშვნელობაზე და აუდიტორიას გააცნობს დუბლინში გამართული სემინარის მასალებს.

საჯარო ლექცია: „თანამედროვე ტერორიზმი”
2010-05-25 10:08
სამშაბათს, 25 მაისს, 18.30 საათზე ”ლიგამუსის” კაფეში გაიმართება საჯარო ლექცია თემაზე “La Revanche de Dieu – თანამედროვე ტერორიზმი”. მომხსენებელი: დავით ჭოჭუა.

ირანული დასის ”მაკბეტი” ილიაუნის თეატრში
2010-05-27 10:36
27 მაისს, 13:00 საათზე, ილიას სახელმწიფო უნივერსიტეტში (A კორპუსი, 101-ე აუდიტორია; მის: ი. ჭავჭავაძის #32) გაიმართება პესკონფერენცია, რომელიც საქართველოში ირანული დასის ჩამოსვლასა და სპექტაკლების გამართვას შეეხება.
27 და 28 მაისს საქართველოში ირანის ისლამური რესპუბლიკის თეატრალური დასი უილიამ შექსპირის ”მაკბეტს” ითამაშებს. მათ წარმოდგენას ჯერ ილიას სახელმწიფო უნივერსიტეტის თეატრი უმასპინძლებს, შემდეგ კი – ”სამეფო უბნის თეატრი”. 28 მაისს სწორედ ამ სპექტაკლით დაიხურება ოცდახუთწუთიანი სპექტაკლების ფესტივალი ”არდიფესტი”.
